«Астық туралы» заң жобасы мақұлданды
"«Астық туралы» заң жобасы мақұлданды" | "https://abai.kz/post/124401"
TITLE: «Астық туралы» заң жобасы мақұлданды
URL: https://abai.kz/post/124401
META: "«Астық туралы» заң жобасы мақұлданды" | "https://abai.kz/post/124401"
DATE: 24.11.2020
AUTHOR(s): Abai.kz
TOTAL WORDS: 123
TEXT: Мәжіліс Спикері Нұрлан Нығматулиннің төрағалығымен Палатаның жалпы отырысы өтті. Онда депутаттардың бастамасымен әзірленген «Астық туралы» заң жобасы мақұлданды. Нұрлан Нығматулин осы заң жобасының маңыздылығын алға тарта келе: - Соңғы кезде пандемияға байланысты көптеген мемлекеттер  шектеу режимдерін енгізді. Сауда-экономикалық байланыстар азайды. Бұл жағдай,  әрине,  азық-түлік  мәселесіне де әсер етеді. Ал,  астық мәселесі – ол  бірінші  кезектегі әлеуметтік   сұрақ. Сондықтан, осы  Заң жобасында қаралған астық қорларын сақтауды мемлекеттік қамтамасыз ету, осы саладағы оператордың мәртебесін анықтау туралы нормалар  өте   маңызды, бүгін өте керек нәрсе, - деді. Депутаттардың бастамасымен әзірленген заң жобасы табиғи және техногендік сипаттағы төтенше жағдайлар туындаған, төтенше жағдай енгізілген кезде елді азық-түлік астығымен кепілді түрде қамтамасыз ету, сондай-ақ «Азық-түлік келісімшарт корпорациясы» ұлттық компаниясы» акционерлік қоғамының мәртебесі мен рөлін заңнамалық тұрғыдан айқындау мақсатында әзірледі. Abai.kz
